तमिल नाडु
तमिल नाडु (तमिल: , तमिऴ् नाडु) भारत का एक दक्षिणी राज्य है। तमिल नाडु की राजधानी चेन्नई (चेऩ्ऩै) है। तमिल नाडु के अन्य महत्त्वपूर्ण नगर मदुरै, त्रिचि (तिरुच्चि), कोयम्बतूर (कोऽयम्बुत्तूर), सेलम (सेऽलम), तिरूनेलवेली (तिरुनेल्वेऽली) हैं। इसके पड़ोसी राज्य आन्ध्र प्रदेश, कर्नाटक और केरल हैं। तमिल नाडु में बोली जाने वाली प्रमुख भाषा तमिल है। तमिल नाडु के वर्तमान मुख्यमन्त्री एम॰ के॰ स्टालिन और राज्यपाल रविन्द्र नारायण रवि हैं।
तिरुमलईराजन नदी
तिरुमलईराजन नदी (Thirumalairajan River) भारत के तमिल नाडु राज्य के तंजावुर ज़िले में बहने वाली एक नदी है। यह कुडमुरुट्टी नदी की एक वितरिका है और उस नदी से तंजावुर ज़िले के पापनासम (पापनाशम) नगर के समीप अलग होती है और कारईकाल के समीप तिरुमलईरायनपट्टिनम के पास बंगाल की खाड़ी में बह जाती है। यह तमिल नाडु के तंजावुर, तिरुवारुर व नागपट्टिनम ज़िलों और पुदुच्चेरी के कारईकाल ज़िले में बहती है।